মণীন্দ্রচন্দ্র কলেজে যেমন বিকম অনার্সের ২২০ জন ছাত্রছাত্রী। বিকম জেনারেলেও সংখ্যাটা প্রায় এক। বিএ জেনারেলে ২১০ জন পড়ুয়া। সুরেন্দ্রনাথ কলেজে বিকম অনার্সে দুটি সেকশনে ৯০ করে মোট ১৮০ জন পড়ুয়া আছেন। বিএসসি এবং বিএ জেনারেলে গড়ে ১৫০ করে ছাত্রছাত্রী। ওই বিষয়গুলিতে যোগেশচন্দ্র চৌধুরী কলেজেও প্রায় ১০০ করে পড়ুয়া আছেন। একই চিত্র উত্তর ২৪ পরগনার বড় কলেজগুলিতে। যেমন হাবরা শ্রীচৈতন্য কলেজে বিএ জেনারেলে একটি ক্লাসে ছাত্র হয় প্রায় ৪০০ জন। বাধ্যতামূলক বাংলা-ইংরেজির ক্লাসে পড়ুয়ার সংখ্যা আরও বেশি। কোথাও কোথাও সেটা দেড় থেকে দু'হাজারে দাঁড়াচ্ছে। সে ক্ষেত্রে অনেকে সেকশন ভাগ করে দিতে বাধ্য হলেও এক একটি ক্লাসে কম করে ৫০০ ছাত্রছাত্রী থাকছেনই।